《秋夕即事》
唐代·刘得仁

永夕坐暝久，萧萧猿狖啼。漏微砧韵隔，月落斗杓低。

危叶无风坠，幽禽并树栖。自怜在岐路，不醉亦沉迷。

作者简介：刘得仁（约公元八三八年前后在世），唐朝时期作家，字、里、生卒年均不详，约唐文宗开成中前后在世。相传他是公主之子。长庆中，（公元八二三年左右）即有诗名。自开成至大中四朝，昆弟以贵戚皆擢显位，独得仁出入举场三十年，竟无所成。得仁著有诗集一卷，《新唐书艺文志》传于世。